b'\n_START_ARTICLE_\nAnton \xc5\xbdun\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Lovranu v dru\xc5\xbeini carinika Lovra in Josipine \xc5\xbdun. Gimnazijo je obiskoval v Ljubljani (1927/1928) in na Su\xc5\xa1aku (Reka, Hrva\xc5\xa1ka) kjer je 1935 maturiral. Leta 1935 se je vpisal na ljubljansko Pravno fakulteto kjer 1940 diplomiral in 1941 doktoriral. Odvetni\xc5\xa1ki pripravnik je bil na Reki (1941-1945), od 1942 sodeleloval v NOB. Po osvoboboditvi je bil od 1945 profesor na srednji ekonomski \xc5\xa1oli v Ljubljani, od 1951 sodnik okrajnega sodi\xc5\xa1\xc4\x8da (od 1955 tudi predsednik) v Radovljici in od 1959 okro\xc5\xbenega sodi\xc5\xa1\xc4\x8da v Ljubljani. Leta 1960 je postal svetnik pri glavnem odboru SZDL Slovenije. Leta 1962 je bil izvoljen za docenta, 1966 za izrednega in od 1973 za rednega profesorja za ob\xc4\x8do sociologijo na oddelku za sociologijo na ljubljanski Filozofski fakulteti, ki ga je med leti 1964-76 vodil kot predstojnik; 1966\xe2\x80\x9368 je bil tudi prodekan FF, 1975\xe2\x80\x9377 pa \xc5\xa1e prorektor Univerze v Ljubljani. _NEWLINE_Leta 1963 se je strokovno izpopolnjeval v Gramscijevem in\xc5\xa1titutu v Rimu in 1966 na Dunaju. Z referati se je udele\xc5\xbeil strokovnih sre\xc4\x8danj, npr. 1962 kongresa pravnikov Slovenije v Mariboru  (uvodni referat), 1965 simpozija politologov v Ljubljani (Problemi partije v novej\xc5\xa1i teoriji italijanskih komunistov, 1966). Bil je redni \xc4\x8dlan In\xc5\xa1tituta za sociologijo prava v Bruslju. Preu\xc4\x8deval je ob\xc4\x8do sociologijo, teme iz ustavnega prava in politologije ter vpra\xc5\xa1anja sodobne dr\xc5\xbeave in spremebe v njeni strukturi; raziskoval je razmerja med elitami in demokracijo ter funkcije prava pri re\xc5\xa1evanju socialnih konfliktov, uveljavljanju pravi\xc4\x8dnosti in samoupravnih odnosov. Je avtor okoli 40 \xc4\x8dlankov o teoriji in sociologiji dr\xc5\xbeave in prava, ve\xc4\x8d u\xc4\x8dbenikov in priro\xc4\x8dnikov. (Pravo, 1951; Temelji dru\xc5\xbebene in dr\xc5\xbeavne ureditve FLRJ, 1960; uredil je u\xc4\x8dbenika Sociologija. Izbor tekstov, 1962 in Sociologija, Izbor odlomkov, 1964). Prejel je zlato plaketo Univerze v Ljubljani (1977) in dr\xc5\xbeavno odlikovanje red zaslug za ljudstvo s srebrnimi \xc5\xbearki (1978). Leta 2014 so iz\xc5\xa1li njegovi izbrani spisi z naslovom Sociologija prava - Sociologija - Politi\xc4\x8dna sociologija (s spremnimi besedili Avgusta Le\xc5\xa1nika, ki jih je izbral in uredil, Albina Igli\xc4\x8darja in Igorja Luk\xc5\xa1i\xc4\x8da)'